ກາເຟອາດຊ່ວຍຜູ້ຊາຍ ຫລຸດຜ່ອນ ຄວາມສ່ຽງ ຕໍ່ການເປັນໂຣກມະເຮັງ ໃນຕ່ອມນໍ້າກາມ
ການ​ສຶກສາຄົ້ນຄວ້າ​ໃໝ່ຊີ້ບອກ​ວ່າ ຜູ້​ຊາຍ​ທີ່​ດື່ມ​ກາ​ເຟຫລາຍ ​​ບໍ່ຄ່ອຍ​​ມັກຈະເປັນ ​ພະຍາດ​ມ​ະເຮັງ​ໃນຕ່ອມ​ນໍ້າກາມ ຊະນິດ​ຮ້າຍແຮງເຖິງຕາຍນັ້ນ.
ການສຶກສາຄົ້ນຄວ້າໃໝ່ສະແດງໃຫ້ເຫັນວ່າ ຜູ້ຊາຍທີ່ດື່ມກາເຟຫລາຍບໍ່ຄ່ອຍມັກຈະເປັນໂຣກ ມະເຮັງໃນຕ່ອມນໍ້າກາມ ທີ່ອາດສາມາດເປັນອັນຕະລາຍຕໍ່ຊີວິດໄດ້ນັ້ນ ຜູ້ສື່ຂ່າວດ້ານສຸຂະ ພາບຂອງວີໂອເອ Art Chimes ລາຍງານວ່າ ການຄົ້ນພົບທີ່ວ່ານີ້ເປັນຜົນຂອງການສຶກສາຄົ້ນ ຄວ້າບັ້ນຫລ້າສຸດ ທີ່ສະແດງໃຫ້ເຫັນເຖິງຜົນກະທົບທີ່ເປັນປະໂຫຍດຂອງເຄື່ອງດື່ມ ທີ່ນິຍົມ ດື່ມກັນຫລາຍທີ່ສຸດຊະນິດນຶ່ງຂອງໂລກ ດາຣາມີລາຍລະອຽດມາສະເໜີທ່ານ ການຄົ້ນຄວ້າໄດ້ລວມເອົາຜູ້ຊາຍ 50,000 ຄົນ ທີ່ລາຍງານກ່ຽວກັບການກິນກາເຟຂອງ ເຂົາເຈົ້າໃສ່ໃນແບບຟອມຕອບຄໍາຖາມທຸກໆສີ່ປີ ໃນໄລຍະເວລາດົນກວ່າ 2 ທົດສະວັດ ຫລື 20 ກວ່າປີ, ການສຶກສາພົບວ່າ ຜູ້ທີ່ດື່ມກາເຟໃນລະດັບປານກາງ ມີແນວໂນ້ມຂ້ອນ ຂ້າງຕໍ່າ ທີ່ຈ ເປັນໂຣກມະເຮັງຕ່ອມນໍ້າກາມ ບໍ່ວ່າຊະນິດໃດກໍຕາມ ແຕ່ວ່າ ຜູ້ນຳພາການ ສຶກສາ ທ່ານນາງ Kathryn Wilson ຈາກສະຖາບັນສາທາລະນະສຸກຂອງມະຫາວິທະ ຍາໄລ Harvard ຫລື Harvard School of Public Health ກ່າວວ່າ ຄວາມແຕກ ຕ່າງທີ່ແທ້ຈິງໃນດ້ານນີ້ ປາກົດອອກມາໃຫ້ເຫັນໃນເວລາທີ່ພວກນັກຄົ້ນຄວ້າສັງເກດເບິ່ງ ກໍລະນີການເປັນໂຣກມະເຮັງຕ່ອມນໍ້າກາມທີ່ຮ້າຍແຮງທີ່ສຸດ ທ່ານນາງຊີ້ແຈງດັ່ງນີ້: ກາເຟແມ່ນເຄື່ອງດື່ມ ປະເພດຕົ້ມ ທີ່ເຕັມໄປດ້ວຍສານແອນທາຍອອ໊ກຊີດັນ (antioxi- dants) ຫລືສານຕໍ່ຕ້ານເຊື້ອມະເຮັງ ແລະສານປະສົມອື່ນໆ ທີ່ອາດສົ່ງຜົນກະທົບຕໍ່ການ ກໍ່ໂຕແລະຂະຫຍາຍໂຕຂອງໂຣກມະເຮັງຕ່ອມນໍ້າກາມ ໂຣກມະເຮັງຕ່ອມນໍ້ກາມ ເປັນພະຍາດມະເຮັງອັນດັບສອງ ທີ່ພວກຜູ້ຊາຍໃນທົ່ວໂລກມັກເປັນຫລາຍທີ່ສຸດ ຊຶ່ງໄດ້ເອົາ ຊີວິດຂອງພວກເຂົາເຈົ້າໄປປະມານສອງແສນຫ້າໝື່ນຄົນ ໃນແຕ່ລະປີ ທ່ານນາງ Wilson ເວົ້າວ່າ ຍັງບໍ່ເປັນທີ່ຮູ້ກັນຢ່າງຈະແຈ້ງເທື່ອວ່າ ແມ່ນສ່ວນປະກອບ ຫລື ພວກອົງປະກອບອັນໃດຂອງກາເຟ ທີ່ສາມາດພາໃຫ້ຫລຸດຄວາມສ່ຽງຕໍ່ການເປັນ ໂຣກມະເຮັງຕ່ອມນໍ້າກາມລົງໄດ້ ແລະອັນນັ້ນແມ່ນເປົ້າໝາຍສຳລັບການຄົ້ນຄວ້າໃນອານາຄົດ ໃນຂະນະດຽວກັນ ທ່ານນາງກໍຍັງກ່າວອີກວ່າ ມັນເປັນການໄວເກີນໄປທີ່ຈະບອກວ່າ ພວກຜູ້ ຊາຍຄວນພາກັນດື່ມກາເຟໃຫ້ຫລາຍໆ ເພື່ອຈະຫລຸດຜ່ອນຄວາມສ່ຽງຕໍ່ການເປັນໂຣກມະເຮັງ ຕ່ອມນກາມທີ່ຮຸນແຮງນັ້ນ ແຕ່ຢາງໃດກໍຕາມ ທ່ານນາງເວົ້າວ່າ ມີຫລັກຖານທາງວິທະຍາສາດ ພິສູດໃຫ້ເຫັນຫລາຍຂຶ້ນ ນັບມື້ວ່າ ກາເຟໃຫ້ຄຸນປະໂຫຍດຢ່າງແທ້ຈິງ ແກ່ສຸຂະພາບຂອງຄົນໃນຫລາຍໆດ້ານ ທ່ານນາງ Wilson ເວົ້າວ່າ: ທ່ານນາງ Kathryn Wilson ແລະເພື່ອນຮ່ວມງານ ທີ່ສະຖາບັນ ສາທາລະນະສຸກຂອງມະຫາວິທະຍາໄລ Harvard ໄດ້ລົງພິມເຜີຍ ແຜ່ລາຍງານຜົນການສຶກສາຄົ້ນຄວ້າ ກ່ຽວກັບການພົວພັນກັນ ລະຫວ່າງ ການດື່ມກາເຟ ແລະການເປັນໂຣກມະເຮັງຕ່ອມນໍ້າກາມ ປະເພດທີ່ຮ້າຍແຮງເຖິງແກ່ຊີວິດນັ້ນ ຢູ່ໃນໜ້າເວັບໄຊ້ທ໌ຂອງວາລະ ສານຂອງສະຖາບັນວ່າດ້ວຍໂຣກ ມະເຮັງແຫ່ງຊາດ ຫລື